Den afrikanske union (AU)
Store norske leksikon,Samfunn,Politikk og offentlig forvaltning,Internasjonal politikk,Internasjonale organisasjoner,Regionale organisasjoner
Den afrikanske union (AU) er et afrikansk samarbeidsorganisasjon, som ble opprettet i 2002. Unionen ble opprettet til erstatning for Organisasjonen for afrikansk enhet (OAU), som var i funksjon fra 1963 til den ble nedlagt i 2002.
Organisasjonen har 55 medlemsland. Alle selvstendige afrikanske land er medlemmer, bortsett fra Vest-Sahara (Marokko trakk seg fra OAU i 1985 i protest mot at Vest-Sahara fikk medlemskap, men sluttet seg til AU i 2017). Etter et statskupp 26. mai 2021 ble Malis medlemskap suspendert. Sudans medlemskap ble suspendert etter et militærkupp 25. oktober 2021.AU skal etter planen være et mer dynamisk og forpliktende samarbeid enn den lite effektive OAU. AUs stiftelsesdokument bygger på følgende prinsipper: landenes suverenitet respekt for eksisterende grenser respekt for menneskerettigheter  innbyrdes afrikansk solidaritet koordinering av samarbeid ansvar for bekjempelse av krig og hungerkatastrofer En viktig forskjell fra OAU er at AU ikke har noen bestemmelser om ikke-innblanding i «indre anliggender»: AU har etablert et eget sikkerhetsråd og egne fredsbevarende styrker. Den første oppgaven var i Burundi våren 2003, senere er det også sendt styrker til Elfenbenskysten. AU vedtok dessuten i 2003 en antikorrupsjonsavtale. Forsamlingen Forsamlingen av medlemslandenes stats- og regjeringssjefer, kjent som «Forsamlingen» (The Assembly), er AUs øverste organ. Forsamlingen møtes en gang per år og vedtar AUs politikk, prioriteringer og det årlige programmet. Dessuten overvåker den gjennomføringen av det årlige programmet. Formannsvervet rullerer årlig mellom unionslandenes statsledere. Styret Styret (The Executive Council) består av en statsråd fra hvert medlemsland. De fleste medlemsland er representert av utenriksministre. Styret treffer beslutninger på basis av det vedtatte årlige programmet. AUs hovedkvarter og kommisjon AUs hovedkvarter er i Addis Abeba, Etiopia, der landene også har stedlige representanter (ambassadører). Kommisjonen, som har en leder, en nestleder og åtte kommissærer, har ansvaret for driften av organisasjonen. Tidligere stats- og utenriksminister i Tsjad, Moussa Faki Mahamat, har siden 2017 vært leder for kommisjonen. Les mer i Store norske leksikon Afrika Organisasjonen for afrikansk enhet (OAU) Eksterne lenker Den afrikanske union